**ΙΙ. ΟΙ ΣΤΑΥΡΟΦΟΡΙΕΣ ΚΑΙ ΟΙ ΣΥΝΕΠΕΙΕΣ ΤΟΥΣ ΓΙΑ ΤΟ ΒΥΖΑΝΤΙΟ**

**1. Οι Σταυροφορίες και η πρώτη άλωση της Πόλης.**

Σταυροφορίες είναι οι εκστρατείες που οργανώθηκαν στη Δύση τον 11οαιώνα με πρωτοβουλία των Παπών και με στόχο την απελευθέρωση των Αγίων Τόπων και του Παναγίου Τάφου.

Παράγοντες που επηρέασαν τη διαμόρφωσή τους:

* Η φημολογία για τις ωμότητες των Αράβων και Τούρκων εναντίον των προσκυνητών.
* Τα οικονομικά προβλήματα της Δύσης.
* Το κάλεσμα του Αλέξιου Α’ στους ηγεμόνες της Δύσης για βοήθεια.

β. Οι τρεις πρώτες σταυροφορίες

Πρώτη σταυροφορία (1096-1099)

→ Κηρύσσεται από τον Πάπα Ουρβανό Β’ στην Κλερμόν της Γαλλίας.

→ Χαρακτήρας θρησκευτικός, αλλά και οικονομικός (υπερπληθυσμός, έλλειψη γης).

→ Αρχικά ανοργάνωτες λαϊκές μάζες που εξολοθρεύτηκαν από τους Τούρκους. Ακολούθως φεουδάρχες που νίκησαν τους Τούρκους.

→ Οι σταυροφόροι ανακτούν εδάφη της Μ.Ασίας και τα επιστρέφουν στο Βυζάντιο.

→ Οι φεουδάρχες ιδρύουν αυτοτελή κρατίδια στη Συρία και Παλαιστίνη.

Δεύτερη και τρίτη σταυροφορία (12ος αιώνας)

→ Καμία επιτυχία.

→ Κατά την τρίτη σταυροφορία το Βυζάντιο χάνει την Κύπρο (1192). Οι Δυτικοί την κρατούν για τέσσαρες αιώνες.

Η τέταρτη σταυροφορία

→ Μετά την πρώτη σταυροφορία τα θρησκευτικά κίνητρα υποχωρούν και κυριαρχούν τα υλικά.

→ Οι σταυροφόροι αντί για την Αίγυπτο και τη Συρία καταλαμβάνουν την Κωνσταντινούπολη.

→ Ο Δόγης της Βενετίας Ερρίκος Δάνδολος αξιοποίησε την πρόσκληση του Αλέξιου Αγγέλου που ήθελε την επάνοδο στο θρόνο του πατέρα του Ισαάκιου Αγγέλου.

→ Αρχικά οι σταυροφόροι παρέδωσαν την πόλη στον Ισαάκιο, αλλά όταν αυτός δεν τους πλήρωσε, την κατέλαβαν και προχώρησαν σε πρωτοφανείς σφαγές και λεηλασίες (1204).

→ Στη συνέχεια, Βενετοί και σταυροφόροι μοιράστηκαν την αυτοκρατορία. Έτσι δημιουργήθηκαν πολλά λατινικά κι ελληνικά κρατίδια.

Εργασίες: Τις ερωτήσεις 1, 2 και 3 του σχολικού βιβλίου